
Sülysáp Város Önkormányzata Képviselő-testületének
2015. november 26-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2015. (XI. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2015. november 18.


Horinka László s.k.


polgármester
Láttam!

Sülysáp, 2015. november18.

Dr. Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2015. október 15-ei ülése óta 3 képviselő-testületi döntés végrehajtási határideje járt le az alábbiak szerint:
	Határozat száma
	Határozat kelte
	Döntés
	Határidő
	Állapot

	137/2014
	2015-09-24
	Közalkalmazotti, köztisztviselői bankszámlaköltség utólagos megtérítése
	2015-10-31
	Végrehajtva

	141/2015
	2015-09-24
	Sülysápi Hírforrás főszerkesztőjének tiszteletdíja
	2015-10-31
	Végrehajtva

	154/2015
	2015-10-15
	„Útfejlesztések Sülysápon” tárgyú közbeszerzési eljárás eredményének megállapítása
	2015-10-31
	Szerződéskötés végrehajtva


II. Tájékoztató az előző ülés óta történt fontosabb eseményekről
· Október 19-én került sor a nagykátai Tápióvédéki Többcélú Kistérségi Társulás ülésére, ahol döntés született arról, hogy 2016. január 1-től ismét az International Ambulance Service Kft. végzi a Tápióvidék településein az ügyeleti ellátást. A közbeszerzési eljárás keretében egyébként kettő ajánlat érkezett, azonban a hiánypótlási felhívást csak a nyertes cég teljesítette, így igazából érdemi verseny nélkül nyerte el ismét a megbízást a szolgáltató. A társulás települései abban értettek egyet, hogy továbbra sem kívánnak az OEP finanszírozáson felüli díjat fizetni az ügyeleti szolgáltatónak, ezért mindhárom telephelyen (Nagykáta, Tápiószele, Sülysáp) némileg csökkentett szolgáltatási színvonallal fog tovább működni az ügyelet januártól. Sülysáp vonatkozásában ez konkrétan az jelenti, hogy a korábbi gépkocsivezető orvos és asszisztens felállás helyett, csak gépkocsivezető és orvos fog az ügyeleti telephelyen tartózkodni, tehát ha a gépkocsi és az orvos kivonul híváshoz, akkor a telephelyen zárt ajtó várja az esetlegesen oda érkezőket. Éppen ezért minden fórumon hangsúlyoznunk kell, hogy senki ne menjen a Losonczi utcai telephelyre, hanem telefonon hívja ki az ügyletet.
· Október 20-án ismét sikeresen zajlott az immár 6. alkalommal megrendezett továbbtanulási börze, mert új helyszínen a Vörösmarty utcai tornacsarnokban tartottunk az elmúlt évekhez hasonló számú kiállító középiskolával és nagyszámú általános iskolai tanulói részvétellel zajlott a program. Balog Mónika tanárnőnek (képviselő asszonynak) ezúton is köszönöm a szervezésbe fektetett munkáját.

· Október 23-án egy színvonalas megemlékezésnek lehettünk részesei és ez a megemlékezés több újdonságot is tartalmazott: például a Móra Ferenc Általános Iskola diákjai énekeltek, az iskola egyik pedagógusa verset szavalt, valamint a beszédet Cseri Péter képviselő úr mondta.

· Október utolsó hetében szabadságon voltam.

· November 3-án került sor a csatorna beruházás második kisrégiós rendezvényére, amit a sülysápi szennyvíztisztító területén kezdtünk, majd a Polgármesteri Hivatal tanácskozó termében folytattunk. A rendezvényen több képviselő jelen volt és az eseményről mind a Williams televízió híradója, mind a Tápió+ Magazin beszámolt.
· November 7-én a Wass Albert Művelődési Központban került sor az Összefogás Sülysápért Egyesület által elnyert pályázati forrásból, valamint az Evangélikus Egyház és a pándi, mendei, farmosi önkormányzat támogatásával megvalósított tót népzenei CD bemutatására egy lemezbemutató koncert keretében. A kiadvány megvásárolható az Összefogás Sülysápét Egyesületnél. A koncerten jelen lévő szlovák kisebbségi önkormányzat megyei elnöke szerint, a most rögzített anyag egy igazi kincsesbánya és igen komoly értéket képvisel számukra is.

· November 9-én jegyzőasszony és alpolgármester úr kíséretében köszöntöttem Molnár Istvánné 90 éves sülysápi honfitársunkat.

· Szintén november 9-én a sülysápi háziorvosokkal és fogorvosokkal ismertettem a képviselő testület döntését, miszerint egységesíteni kívánjuk a feladat-ellátási szerződéseinket, a vonatkozó jogszabályban rögzített feladatmegosztást figyelembe véve. A megbeszélés során kölcsönös együtt működésre törekedtünk, azonban természetesen felmerültek olyan kérdések, amit a következő időszakban kezelni szükséges. Ilyen például az, hogy az egyes rendelők nem azonos műszaki állapotban lettek átadva és ma is jelentős különbségek mutatkoznak e téren. 

· November 10-én egy megbeszélést kellett összehívjak a tornacsarnok használatával kapcsolatban, ugyanis a szabadidő sportolók és a sportegyesületek különböző szakosztályai részéről hétköznapokon olyan jelentős a csarnok használatára vonatkozó igény, hogy szinte lehetetlen ezeket kielégíteni. Éppen ezért a szabadidő sportolóktól azt kértem, hogy lehetőleg a fél 8-8 óra utáni időszakban használják a termet és az ezt megelőző időszakot teljes egészében engedjék át a különböző egyesületeknél sportoló gyerekek részére. Az egyesületek szakosztályait képviselőktől pedig azt kértem, hogy törekedjünk kompromisszumokra, vonjunk össze korosztályokat, és aki tud, jöjjön inkább hétvégén, mert akkor még vannak szabad órák a teremben. Ha nehézkesen is, de sikerült egy olyan leosztást elkészíteni, amelyben a tornacsarnok hétköznapokon délután kettő és 10 között szinte mindig foglalt, de még így is van olyan korosztály, akik a Malom utcai iskola tornatermében készülnek a téli hónapokban. Mindez azért érdekes, mert azon túl, hogy a szabványos játéktér miatt, mindannyian tudjuk, hogy szükség volna egy új sportcsarnokra, láthatjuk, hogy a meglévő csarnok időkapacitása sem elegendő ma már.
· November 16-án Zima Judit védőnő kérte jogviszonya közös megegyezéssel történő megszüntetését december 15-ével, mivel a Szent Margit Kórház gazdasági osztályán kapott munkát. Ezzel néhány hónap problémamentes időszak után ismét védőnőt keresünk, ráadásul az itt maradó két védőnő nem szeretne helyettesítést vállalni. 

· Október 26-án a szerződéskötési moratóriumot követően a HEDO Kft.-vel aláírtuk az útépítésekre vonatkozó kivitelezői szerződést és megkezdődött a munkavégzés. Mára (november 18.) a Malom utca kivételével az előkészítési munkák elkészültek és holnaptól megkezdik ezekben az utcákban az aszfaltozást.

· November 18-án a szennyvízelvezetési projekt kivitelezőivel, műszaki ellenőrével a sülysápi átemelők közül azoknál teszünk helyszíni bejárást, ahol a kellemetlen szaghatás folyamatosan érezhető. Bízom benne, hogy sikerül megoldást találni a problémára, mivel amikor ezek a sorok íródnak még a bejárás előtt állunk. 

· A mai napon (november 18.) az élőre kötések száma kicsivel meghaladja az 1500-at.
Sülysáp, 2015. november 18.


Horinka László s.k.

